เร่งแจกสิทธิทํากิน เฉือนป่า 5.9 ล้านไร่ 
มูลนิธิสืบฯเชียร์เหมาะสม,รัฐบาลสายเปย์แจกไม่ยั้ง ทส.ห่อของขวัญปีใหม่ จ่อเฉือนป่าอนุรักษ์ 5.9 ล้านไร่ แจกสิทธิทำกินอยู่อาศัยในเขตป่าอนุรักษ์ครั้งแรกของประเทศ ชาวบ้านอุ่นใจไม่โดนคดีบุกรุกป่าเล็งแก้ พ.ร.บ.อุทยานแห่งชาติฯเสร็จในรัฐบาลนี้ คทช.ชี้มีสมุดพกคุมพื้นที่ชัดเจน ตกทอดถึงลูกหลาน ป้องกันเปลี่ยนมือไปอยู่กับนายทุนผู้มีอิทธิพล มูลนิธิสืบฯเชียร์สุดลิ่ม เชื่อไม่กระทบป่าอนุรักษ์ทั้งหมด 80 ล้านไร่,รัฐบาลทยอยออกผลงานรายกระทรวงมอบเป็นของขวัญปีใหม่แก่ประชาชน ล่าสุดเป็นนโยบายแก้ปัญหาที่ดินทำกิน โดยเมื่อวันที่ 20 ธ.ค. ที่กระทรวงทรัพยากรธรรมชาติและสิ่งแวดล้อม (ทส.) นายอดิศร นุชดำรงค์ รองปลัดกระทรวงทรัพยากรฯ พร้อมนางรวีวรรณ ภูริเดช เลขาธิการสำนักงานนโยบายและแผนทรัพยากรธรรมชาติและสิ่งแวดล้อม (สผ.) ในฐานะเลขานุการคณะกรรมการนโยบายที่ดินแห่งชาติ (คทช.) ตัวแทนจากกรมทรัพยากรทางทะเลและชายฝั่ง (ทช.) กรมอุทยานแห่งชาติ สัตว์ป่า และพันธุ์พืช และกรมป่าไม้ ร่วมแถลงข่าวความคืบหน้าการแก้ไขปัญหาการถือครองที่ดินภายใต้นโยบายของ คทช. โดยการทำให้ราษฎรที่ถือครองที่ดินในเขตพื้นที่ป่าไม้ทุกประเภทได้รับการตรวจสอบและรับรองการอยู่อาศัย หรือทำกินในพื้นที่ป่าไม้อย่างถูกต้องตามกฎหมาย และมติ ครม.ที่เกี่ยวข้อง,นางรวีวรรณกล่าวว่า คทช.กำหนดพื้นที่เป้าหมายปี 2561 ใน 884 พื้นที่ 70 จังหวัด เนื้อที่ 1.3 ล้านไร่ ปัจจุบันได้ออกหนังสืออนุญาตแล้ว 140 พื้นที่ ใน 57 จังหวัด รวมเนื้อที่ 4 แสนกว่าไร่ และจัดคนลงพื้นที่ 52,362 ราย 66,733 แปลง นับว่าดำเนินการไปแล้วร้อยละ 15.84 ของพื้นที่เป้าหมาย โดย คทช.ได้ดำเนินการภายใต้กรอบการดำเนินงานไม่ว่าการพัฒนาที่ดิน พัฒนาแหล่งน้ำ ส่งเสริมและพัฒนาอาชีพ ส่งเสริมรูปแบบสหกรณ์ให้ชุมชนมีรายได้มั่นคงและยั่งยืน มีการสนับสนุนการเข้าถึงแหล่งเงินทุน และส่งเสริมการจัดทำบัญชีครัวเรือน เป็นต้น ซึ่งตามมติ ครม.วันที่ 26 พ.ย.61 ได้เห็นชอบในหลักการพื้นที่เป้าหมายและกรอบมาตรการแก้ไขปัญหาการอยู่อาศัย และทํากินในพื้นที่ป่าไม้ทุกประเภท ตามที่กระทรวงทรัพยากรฯเสนอ ซึ่งราษฎรถือครองในเขตพื้นที่ป่าไม้ทุกประเภทจะได้รับการตรวจสอบและรับรองการอยู่อาศัยหรือทำกินในพื้นที่ป่าไม้อย่างถูกต้องเป็นไปตามกฎหมายและมติ ครม.ที่เกี่ยวข้อง,นางรวีวรรณกล่าวต่อว่า คทช.ได้กำหนดพื้นที่เป้าหมาย จำแนกเป็น 5 กลุ่มดังนี้ กลุ่มที่ 1.ชุมชน ในเขตป่าสงวนแห่งชาติที่อยู่ในพื้นที่ลุ่มน้ำชั้นที่ 3, 4, 5 ก่อนมติ ครม. 30 มิ.ย.41 กลุ่มที่ 2.ชุมชนในเขตป่าสงวนฯที่อยู่ในพื้นที่ลุ่มน้ำชั้นที่ 3, 4, 5 หลัง มติ ครม. 30 มิ.ย.41 และต้องปฏิบัติตามคำสั่ง คสช.ที่ 66/2557 ลงวันที่ 17 มิ.ย.57 กลุ่มที่ 3. ชุมชนในเขตป่าสงวนฯที่อยู่ในพื้นที่ลุ่มน้ำชั้นที่ 1 และ 2 ก่อน มติ ครม. 30 มิ.ย.41 และชุมชนในเขตป่าสงวนฯ ที่อยู่ในพื้นที่ลุ่มน้ำชั้นที่ 1 และ 2 หลังมติ ครม. 30 มิ.ย.41 และต้องปฏิบัติตามคำสั่ง คสช.ที่ 66/2557 กลุ่มที่ 4.ชุมชนที่อยู่ในเขตป่าอนุรักษ์ ก่อนและหลัง มติ ครม. 30 มิ.ย.41 และกลุ่มที่ 5.ชุมชนในพื้นที่ป่าชายเลน ประกอบด้วย พื้นที่เพาะเลี้ยงสัตว์น้ำพื้นที่เกษตรกรรม พื้นที่เมืองและสิ่งก่อสร้างถาวร ส่วนข้อกังวลว่าจะมีการเปลี่ยนมือจากชาวบ้านสู่นายทุนหรือผู้มีอิทธิพลเหมือนอดีตที่ผ่านมา คทช.มีการป้องกันการเปลี่ยนมือโดยระบุเป็นแปลงย่อยว่าใครทำกินอยู่ในพื้นที่ใดไว้ชัดเจน มีสมุดพกเป็นหลักฐานเพื่อให้อาศัยและทำกินตกทอดสู่รุ่นลูกรุ่นหลานได้ เป็นอีกทางหนึ่งในการส่งเสริมให้มีการปลูกไม้ยืนต้นรักษาหน้าดินอีกด้วย,คทช.ไม่ได้ส่งเสริมให้คนเข้ามาอยู่ในป่า แต่จะแก้ปัญหาว่าทำอย่างไรกับประชาชนที่อยู่ในพื้นที่ป่าอยู่แล้ว เพื่อไม่ให้มีผลกระทบกับระบบนิเวศ รักษาป่าเดิมไว้ ไม่ให้มีการบุกรุกเพิ่มเติมอีก คทช.จำกัดเนื้อที่ป่าชัดเจน และต้องอยู่อาศัยและทำกินในพื้นที่ป่าภายใต้เงื่อนไขที่รัฐได้กำหนด เพื่อให้คนอยู่ในป่าได้อย่างถูกกฎหมาย จึงจำเป็นต้องปลดล็อกกฎหมายบางตัว เช่น พ.ร.บ.อุทยานแห่งชาติ พ.ศ.2504 เรื่อง พื้นที่ป่าอนุรักษ์ เป็นต้น ถือเป็นของขวัญปีใหม่ เพื่อให้ประชาชนอุ่นใจ ไม่ต้องระแวงว่าจะมีเจ้าหน้าที่รัฐมาจับกุมฐานรุกป่าอีก เลขาธิการ สผ.กล่าว,ด้านนายวีระยุทธ วรรณเลิศสกุล ผอ.ส่วนจัดการที่ดินและชุมชนในพื้นที่ป่าอนุรักษ์ สำนักฟื้นฟูและพัฒนาพื้นที่อนุรักษ์ กรมอุทยานฯกล่าวว่า จากการสำรวจภาพถ่ายดาวเทียมในปี 2557 ทราบว่ามีราษฎรครอบครองที่ดินก่อนมติ ครม. 30 มิ.ย.41 จำนวน 3.6 ล้านไร่ และครอบครองหลังมติ ครม. 30 มิ.ย.41 อีก 2.3 ล้านไร่ รวมเป็น 5.9 ล้านไร่ ตามมติ ครม.วันที่ 26 พ.ย.61 ได้เห็นชอบในการแก้ไขปัญหาการอยู่อาศัยและทํากินในพื้นที่ป่าไม้ทุกประเภท ซึ่งจะมีการแก้กฎหมาย พ.ร.บ.อุทยานแห่งชาติ พ.ศ.2504 เพื่ออนุญาตให้ราษฎรอยู่อาศัยและใช้ประโยชน์อย่างเกื้อกูลธรรมชาติภายในป่าอนุรักษ์ได้เป็นครั้งแรกของประเทศ,นายวีระยุทธกล่าวต่อว่า กรมอุทยานฯมีหลักการจัดการที่ดินชัดเจน ชุมชนที่จะได้รับการพิจารณาต้องเป็นชุมชนที่อาศัยอยู่เดิม ไม่มีการจัดที่ดินให้แก่บุคคลภายนอก มีการกำหนดขอบเขตพื้นที่ทำกินและยอมรับร่วมกัน จะให้เป็นสิทธิทำกินคือส.ค.1 ไม่ได้ให้เอกสารสิทธิแต่อย่างใด ส่วนชุมชนที่อาศัยอยู่ในพื้นที่เปราะบางทางธรรมชาติหรือพื้นที่ล่อแหลมถูกคุกคาม ส่วนใหญ่เป็นชาวเขาภาคเหนือ ต้องดูว่าการทำกินแบบเดิมกระทบต่อระบบนิเวศหรือไม่ หากกระทบต้องให้ชุมชนปรับตัวเรื่องทำกิน การปลูกพืชต่างๆ หรืออาจต้องย้ายลงมา ไม่ให้กระทบพื้นที่เปราะบาง ให้อยู่ได้เท่าที่จำเป็น ที่สำคัญต้องอยู่อาศัยและทำกินภายใต้เงื่อนไขที่ตกลงร่วมกัน แต่ละพื้นที่ไม่เหมือนกัน จึงต้องพิจารณาตามความเหมาะสมในพื้นที่และชุมชนนั้นๆ จากการสำรวจพื้นที่ที่มีราษฎรครอบครองที่ดินหรือมีร่องรอยการอยู่อาศัยและทำกินมาก่อน 5.9 ล้านไร่ พบว่าปัจจุบันบางพื้นที่ถูกแผ้วถางเป็นพื้นที่รกร้าง ไม่ได้ใช้ประโยชน์ต้องขอคืนให้รัฐ การแก้กฎหมายต่างๆที่เกี่ยวเนื่องตามมติ ครม.วันที่ 26 พ.ย.61 จะแล้วเสร็จภายในรัฐบาลนี้,ด้านนายศศิน เฉลิมลาภ ประธานมูลนิธิสืบนาคะเสถียร กล่าวว่า นโยบายดังกล่าวเป็นนโยบายต่อเนื่องจากความล้มเหลวของมติ ครม.วันที่ 30 มิ.ย.41 ตอนนั้นรัฐให้ใช้ที่ดินโดยไม่มีขอบเขตชัดเจน การสำรวจตัวเลขไม่สมบูรณ์ทำให้มีการบุกรุกพื้นที่ป่าเพิ่มเติมจนถึงปัจจุบัน แต่นโยบายนี้เป็นนโยบายที่มีขอบเขตการใช้พื้นที่ชัดเจนระหว่างชุมชนและพื้นที่ป่าที่ต้องอนุรักษ์ ข้อมูลละเอียดมากในแต่ละพื้นที่ ตนได้เห็นบางส่วนแล้วคิดว่าจะแล้วเสร็จภายในต้นปีหน้า คิดว่าเป็นนโยบายที่ดีและสนับสนุนการจัดสรรที่ทำกินภายใต้คำสั่ง คสช.ที่ 66/2557 ทุกฝ่ายทั้งภาคประชาชน นักสิทธิมนุษยชน นักอนุรักษ์ และชาวบ้านเห็นพ้องกันว่าเหมาะสม เพราะคงไม่สามารถย้ายชุมชนออกจากพื้นที่ป่าได้ แต่จะทำอย่างไรให้อยู่กับป่าได้อย่างยั่งยืน และไม่ทำลายป่า พื้นที่ป่าอนุรักษ์ 5.9 ล้านไร่ที่นำไปเข้าโครงการเทียบกับพื้นที่ป่าอนุรักษ์ทั้งหมด 80 ล้านไร่ ไม่น่าจะมีผลกระทบมากนัก
รัฐบาลสายเปย์แจกไม่ยั้ง กระทรวงทรัพยากรธรรมชาติและสิ่งแวดล้อมห่อของขวัญปีใหม่ จ่อเฉือนป่าอนุรักษ์ 5.9 ล้านไร่ แจกสิทธิทำกินอยู่อาศัยในเขตป่าอนุรักษ์ครั้งแรกของประเทศ
กระทรวงทรัพยากรธรรมชาติและสิ่งแวดล้อม,แจกสิทธิทำกิน,ป่าอนุรักษ์,ของขวัญปีใหม่,ข่าวหน้า1